Balikpapanas

Balikpapanas (indonez. Balikpapan) – miestas Indonezijoje, Borneo salos rytuose, Rytų Kalimantano provincijoje, Makasaro sąsiaurio pakrantėje. Yra jūrų uostas (išvežama nafta, mediena), Sepingano tarptautinis oro uostas. Veikia naftos perdirbimo gamykla (apylinkėse vykdoma naftos gavyba). Balikpapanas yra miestas su didžiausia ekonomika Kalimantane (BVP 2016 m. siekė 73,18 trilijono rupijų) ir antras pagal gyventojų skaičių miestas regione po Samarindos . Istorija Ilgą laiką Balikpapanas buvo mažas bugių žvejų kaimas. 1897 m. pradėta naftos gavyba, o 1922 m. pastatyta naftos perdirbimo gamykla. Miestas tapo svarbiu pramoniniu regiono centru. Balikpapanas subombarduotas per II pasaulinį karą ir 1958 m., kai CŽV vykdė prieš Sukarno nukreiptą karinę kampaniją. Galerija Šaltiniai